18/06/2012 | Administración LocalMunicipal
Irixoa
Plan económico financeiro de reequilibrio

De acordo co establecido no art.22 do Real Decreto Lexislativo 2/2007, do 28 de decembro, o Concello de Irixoa aprobou provisionalmente, por acordo do 25-4-2012, o plan económico financiero de reequilibrio, corrector do déficit de estabilidade orzamentaria apreciada na liquidación orzamentaria e remanente de tesourería negativo do 2011; sometido a exposición pública o citado plan, non se presentou alegación algunha, polo que a aprobación provisional converteuse automáticamente en definitiva; procédese á publicación íntegra do contido, temporalización e conclusión de dito plan económico financeiro, que se transcribe literalmente: III. CONTIDO DO PLAN Segundo establece o artigo 20 do Real decreto 1463/2007, do 2 de novembro, polo que se aproba o Regulamento de desenvolvemento da Lei 18/2001, o Plan económico-financeiro conterá como mínimo a seguinte información: - Relación de entidades dependentes, recollida no artigo 2 deste regulamento, con mención expresa á forma xurídica, participación total ou parcial, directa ou indirecta e delimitación sectorial de cada unha delas de acordo co Sistema Europeo de Contas Nacionais e Rexionais. - O informe de avaliación do incumprimento do obxectivo de estabilidade emitido polo órgano competente, recollido no artigo 16 deste regulamento. Información de ingresos e gastos, a nivel de capítulo, do orzamento ou, no seu caso, da liquidación aprobada con desequilibrio, e as proxeccións orzamentarias de ingresos e gastos do exercicio ou exercicios posteriores ata alcanzar o equilibrio, cun máximo de tres anos. As proxeccións orzamentarias incluirán, no seu caso, as previsións de investimento e a súa proposta de financiamento. A información anterior consolidarase e conterá o desglose individual que permita verificar a agregación das diferentes entidades dependentes integradas e os correspondentes axustes de consolidación. Se a elaboración e aprobación do plan polo Pleno se realizara sen terse efectuado a liquidación consolidada das entidades dependentes, por darse a situación concreta referida no apartado 2 do artigo seguinte, omitirase a información correspondente á liquidación consolidada. - Explicación individual dos axustes practicados ás previsións orzamentarias de ingresos e gastos, en cada un dos anos de vixencia do plan, co obxecto de axeitar a información orzamentaria ós criterios establecidos no Sistema Europeo de Contas Nacionais e Rexionais, cando resulte procedente. - Memoria explicativa das variacións interanuais nas previsións de ingresos e gastos, con indicación das actividades e medidas concretas a adoptar en cada exercicio e os efectos económicos das mesmas no propio exercicio, e nos sucesivos ata o remate do plan. - A entidade local poderá completar a información anterior con outra relevante que, na súa opinión, poida ter incidencia na consecución do reequilibrio. De cara á modificación do orzamento xeral do Concello para o exercicio económico 2012, así como na elaboración do orzamento do 2013, van adoptarse as seguintes medidas: 1. En relación aos capítulos 1, 2 e 3 do estado de ingresos, en primeiro lugar, o concello xa realizou actualizacións ou incrementos nos seguintes tributos: - actualización da taxa por expedición de documentos administrativos (acordo plenario 31-8-2011). - actualización dos módulos mínimos de cálculo dos orzamentos das obras para liquidación do ICIO (acordo plenario 31-8-2011). - incremento das tarifas da taxa polo servizo de recollida do lixo (acordo plenario 26-10-2011). - incremento dos tipos do IBI, en rústica e urbana, xa que o de características especiais xa está no máximo (acordo plenario 26-10-2011); a este incremento engadiráselle o obrigatorio previsto no Real Decreto Lei 20/2011, así como a actualización ou alta de novos inmobles. Así, os novos tipos impositivos que serán de aplicación desde o día 1 de xaneiro de 2012 son os seguintes: • O tipo de gravame do imposto sobre bens inmobles aplicable aos bens inmobles de natureza urbana será do 0,55 por 100. • O tipo de gravame do imposto sobre bens inmobles aplicable aos bens inmobles de natureza rústica será do 0,95 por 100. • O tipo de gravame do imposto sobre bens inmobles aplicable aos bens inmobles de características especiais será do 1,30 por 100. No caso de que se apreciara a necesidade dunha maior tributación realizaríanse incrementos no ICIO e no IVTM (vehículos), así como a aprobación da ordenanza fiscal reguladora da taxa pola utilización privativa ou o aproveitamento especial das instalacións deportivas, educativas, sociais culturais e análogas de titularidade pública, e tamén da ordenanza reguladora do prezo público pola prestación de servizos deportivos, educativos, sociais, culturais e análogos. Todas estas medidas de carácter fiscal está previsto que están vixentes desde o 1 de xaneiro de 2012 ou, no seu caso, entrarían en vigor o 1-1-2013.2. No que se refire ao capítulo 9 do estado de ingresos, o Concello de Irixoa non contempla a concertación de ningunha operación de crédito a longo prazo.3. No relativo ao capítulo 4 do estado de ingresos recollerase unha estimación das cantidades concedidas ou comprometidas pola Administración Autonómica e pola Administración Provincial, así como o importe que lle corresponderá a este concello no exercicio 2012 polo concepto de participación nos tributos do Estado; tamén se recolle o importe 64.959,64 € correspondente á parte de gasto corrente que percibirá o concello polo POS 2012.4. En relación coas previsións do capítulo 7 do estado de ingresos o concello continuará coa súa política de solicitar subvencións cun alto nivel de financiamento, renunciando ás demais polo efecto que supoñen no desequilibrio financeiro. Calcúlase que coa aplicación estrita destas medidas de mellora de ingresos poderá ser recaudada ou ingresada unha contía adicional de 22.500 €. 1. En materia de gastos haberá que estar, en primeiro lugar, ás normas contidas nas leis de orzamentos xerais do Estado para o exercicio 2012 e 2013. En todo caso, dado o actual entorno de crise, prevese unha continuidade da conxelación das retribucións dos empregados públicos, ou incluso algunha medida mais drástica como unha posible nova redución dos seus salarios. Igualmente conxélanxe as retribucións previstas para os titulares de órganos de goberno. Isto dará lugar a que o capítulo 1 do estado de gastos do orzamento xeral do concello non se incremente nada máis que na contía correspondente á antigüidade cuxo recoñecemento lles corresponda aos traballadores municipais. Así mesmo, prevese a non convocatoria e cobertura do posto de alguacil-porteira, nin se vai proceder á creación de novos postos de traballo que poidan supoñer algún incremento do gasto no capítulo 1.2. En relación ao capítulo 2 do estado de gastos vaise ver reducido pola baixa na partida 338.226, na que se inclúen as festas organizadas polo concello e a racionalización ou aforro en determinados servizos públicos municipais. como pode ser o alumado público, gasto en material non inventariable, atencións protocolarias, etc.3. En relación ao capítulo 4 conxelaranse ou reduciranse as achegas que transfería o concello ás comisións de festas e asociacións sen ánimo de lucro, polo que se minorará o seu importe.4. No relativo ao capítulo 6 anularase o importe de 20.000 € da partida 453.623, dado que se renuncia actualmente á compra dun novo tractor, así como farase unha execución estritamente imprescindible do resto das partidas de dito capítulo. A maioría destas medidas teñen unha inmediata plasmación coa proposta da modificación orzamentaria nº 2/2012, que ten o seguinte contido: REMANENTE TESOURERÍA (negativo) EUROS 870.00 Rmte. Tesourería Gastos Xerais - 29.657,15. SUMA TOTAL BAIXAS INGRESOS. - 29.657,15. BAIXAS POR ANULACIÓNS 338.226 Gastos diversos (festexos populares) - 9.657,15.453.623 Maquinaria de func. Operativo servicios - 20.000,00. SUMA TOTAL BAIXAS GASTOS. - 29.657,15.912.100 Transferencia de crédito negativa (retrib. órganos goberno) - 5.100,00.163.131 Transferencia crédito positiva (persoal laboral temporal) + 3.600,00.163.160 Transf. crédito positiva (cotas empresa Seg. Soc.) + 1.500,00. Crease 1 posto de traballo temporal, como operario de servizos varios, que se engade ao plantel de persoal aprobado co orzamento inicial, sen que signifique incremento do gasto corrente senón unha optimización para a mellora dos servizos públicos, polo que non está sometido á prohibición do Real Decreto Lei 20/2011. Con esta modificación o orzamento municipal do 2012 quedaría do seguinte xeito: No 2012-2013 estímase que a aplicación destas políticas restritivas de gastos permitirán un aforro dunha contía aproximada de 30.000 €/ano. IV. TEMPORALIZACIÓN E CONTROL DE CUMPRIMENTO O plan económico financeiro ten unha previsión inicial de vixencia de 2 anos naturais, incluido o exercicio 2012, polo que se cumpre holgadamente a limitación temporal establecida pola normativa. Aínda que o núcleo das medidas a adoptar serán realizadas no ano 2012, tamén no 2013 poderán adoptarse medidas complementarias e seguirá realizándose a avaliación de cumprimento. As avaliacións do cumprimento do plan serán realizadas pola secretaría-intervención nas datas de referencia 30-6-2012, 31-12-2012, 30-6-2013 e 31-12-2013, é dicir con periodicidade semestral. Tales informes de avaliación serán sometidos a coñecemento do Pleno; no caso de desviación ou incumprimento do plan e os seus obxestivos, o Pleno aprobará as medidas adicionais para a súa oportuna e efectiva corrección. V. RESUMO E CONCLUSIÓN Da aplicación das medidas anteriormente enumeradas sobre a execución de orzamento xeral do Concello de Irixoa para o exercicio económico 2012, e as que posiblemente se adopten para o exercicio 2013, resulta que o mesmo cumprirá adecuadamente co obxectivo de estabilidade orzamentaria. Tendo en conta o disposto no artigo 193.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o orzamento xeral do Concello para o exercicio económico 2012 sométerase a reducción de gastos, o que provoca unha situación de superávit na comparativa dos capítulos 1-7, tanto de ingresos como de gastos, equivalente á cifra negativa do remanente de tesourería para gastos xerais resultante da liquidación de 2011, ao que se lle sumarán os efectos positivos dunha mellora substancial do nivel de ingresos, co cal se quere acadar unha estabilidade orzamentaria municipal duradeira e consistente. O que se publica para coñecemento xeral, sen prexuízo da remisión do plan á Consellería de Facenda para a súa tutela e aprobación autonómica. Irixoa, 11 de xuño de 2012 O ALCALDE Antonio Deibe Sanmartín